MRK stel plaasmoorde-verslag bekend | Maroela Media
MRK stel plaasmoorde-verslag bekend
Die Suid-Afrikaanse Menseregtekommissie (SAMRK) gaan Donderdag 'n verslag oor misdaad in landelike gebiede bekendstel.
Die verslag wat by 'n konferensie in Johannesburg bekendgestel sal word, word uitgereik ná afloop van die openbare verhore wat in 2014 deur die SAMRK gehou is oor aanvalle en moorde op plase. Die verslag bevat 'n reeks aanbevelings wat deur die regering en ander rolspelers uitgevoer moet word.
AfriForum het verlede jaar 'n formele versoek by die kommissie ingedien wat vra dat 'n openbare verhoor oor plaasmoorde gehou word. Die kommissie het in Julie 2014 tot die openbare verhoor ingestem.
Die MRK-verslag sal ook Donderdag aan die regering oorhandig word. In die verslag word politici gekritiseer omdat hulle hul nie sterker teen plaasmoorde uitspreek nie. Dit verskaf ook die redes wat gewoonlik as amptelike redes vir plaasaanvalle aangegee word soos dat misdadigers plase as maklike teikens beskou en dat misdadigers glo hulle sal nie gevang word nie.
AfriForum en TLU SA se syfers dat daar sedert 1990 reeds 1 700 boere en hul gesinslede op plase vermoor is – teen 'n koers van vier keer meer as die land se hemelhoë moordkoers – is by die verslag ingesluit.
Munisipale werker vas oor trekker
Dit is nou tyd dat die families van vermoordes die regering dagvaar vir verliese.
Dink in die geval van enige moord/verkragting/kindermishandeling/dwelms : Gesigte in openbare plekke vertoon. Indien vininge ontslag of ontsnapping, is die publiek ingelig en kan mense bedag wees. Dis tog ook minder lekker om te weet die samelewing weet. Die meer vername oortreders se gesigte is aan publiek bekend. Stel nou die ou wat nie presteer of in regering sit nie, ook aan publiek bekend. En wat van 'n spesiale mag te perd en quads wat opgelei word (broodnodig – nou net nie ploerte wat net pay trek en niks wil werk nie, asb!) trotse mense wat werkstrots ook het. Ontplooi… Lees meer »